ORBEGOZO URIBE (EAJ, 2013-04-11):
Eskerrik asko mahaiburu andrea. Egun on sailburuok, egun on legebiltzarkideok.
Beno esan beharra daukagu gure taldearentzako ere Arabako Unibertsitate Ospitalearen egitasmoa oso garrantzitsua dela eta erabateko lehentasuna daukala.
Zentzu horretan bat egiten dugu ezbairik gabe Osasun sailburuak Ganbera honetan ez behin, ez birritan, hau da hiru aldiz behin eta berriro esandakoarekin. Bere agendan erabateko lehentasuna daukala.
Egitasmo honek Arabako lurralde historiko osoari eragiten dio. Egitasmo honek Gasteizko zein Arabako herritarren osasun beharrei erantzun behar die, bai gaur egungo beharrei baina baita ere epe ertain eta epe luzera sor daitezkeen horiei.
Baina gai honen inguruan gure taldeak argi dauka ez dugula aurreko legealdian gertatutakoa berriro gertatzerik nahi. Gure taldeak beti esan du egitasmo honen inguruan aurreko Osasun saileko arduradunek ez zutela behar beharrezkoa den adostasunik landu.
Hain garrantzia handiko eta Araba osoaren gainean hain eragin handia duen egitasmo batek adostasuna behar du. Adostasun hori landu beharko da profesionalekin, langileen sindikatu ordezkariarekin, herritar eta bertako biztanleekin eta nola ez, baita ere Udaleko eta Legebiltzarreko beste alderdi politikoekin. Zentzu horretan, Osasun Saileko arduradunei hori eskatu nahi diegu adostasun zabala landu, sustatu eta erdiesteko.
Bilduren ordezkariak aipatu duen moduan, baita ere alde Sozialistako eta PP-ko ordezkariak aipatutako moduan, guk eskatu nahi diogu Gobernuari bi hilabeteko epean plan funtzionalaren proposamena aurkeztu dezala Ganbara honetan.
Baina plan funtzional honen proposamen hori izan beharko da lanerako hasierako dokumentua. Hau da, Osasun Sailak beste edo eragiten diren profesional taldeekin, langileen sindikatu ordezkariekin, gizarte eragileekin eta beste hainbat alderdi politikoekin elkarlanean adostu beharko duen egitasmoa.
Halaber eskatzen diogu plan funtzionalaren egitasmo horrek Gasteiz hirian zein Arabako lurralde historikoan gaixotasun kronikoak dituzten pertsonek, baita ere zahartzaroarekin lotutakoak eta menpekotasunarekin lotutako gaixotasunak dituzten herritar horien beharrei erantzuteko, zein neurri konkretu hartuko diren, zehazten duen proposamen bat ere jaso dezala.
Plan funtzional bat eduki ondoren eskatzen diogu plan zuzendaria aurkezteko. Izan ere horrek zehaztu beharko baitu teknikoki nola burutu plan funtzionalean adostutako egitasmoa. Eta bertan aurrikusi beharko dira zein inbertsioak diren azpiegituretan, zein giza baliabide beharko diren, horiek guztiak betetzeko epeak eta abar.
Beraz, azken finean guk azpimarratu nahi duguna da kasu honetan ez dugula lortu kontzentzua edo adostasuna lortzea Ganbara honetan...
...azken finean guk azpimarratu nahi duguna da kasu honetan ez dugula lortu kontzentzua edo adostasuna lortzea Ganbara honetan. Zoritzarrez ez da lan erraza izan, baina saiatzeak merezi du.
Ez dut bat egiten esaten dutenean edo Garrido andereak aipatu duenean ez garela saiatu kontzentzura heltzen, ezta ere proposamen konkretuak ez ditugula batu edo jaso gure erdibideko zuzenketan. Zaila da, beraz, lan handia eskatzen du, baina merezi du.
Gaur ekimen honen inguruan ez gara izan kontzentzu lortzeko, nahiz eta osasungintzari buruzko ekimena izan, irizpide politiko hutsetan oinarritutako banaketa bizitzen ari gara. Funtsean oinarrian ados gauden arren, eta horrela da, testuak irakurri ondoren ados gaude, osasungintzarekin zerikusirik ez duten irizpide politiko batzuen ondorioz bi testu aurkeztu ditugu, gure ustez ez da justua, ez da jarrera eraikitzailea.
Osasun sailak borondatea adierazi du, plan funtzional honetan lehentasun edukiko duela adosteak, adostasuna bilatzeak, eragileak entzuteak eta, azken finean, plangintza osoa elkarlanean burutzeak. Beraz, ez dugu bat egiten banatu gaituen edo irizpide horrekin.
En cambio, no nos queda más remedio que respetar esa decisión que se ha tomado por parte del Partido Socialista y por parte del Partido Popular, aunque no la compartamos. Precisamente por eso vamos a seguir solicitando y vamos a seguir trabajando este grupo para lograr este consenso que al cual hoy no hemos podido llegar.
Besterik gabe, eskerrik asko.